UNPACKED Episode 2 իրադարձության ժամանակ Samsung ընկերությունը ներկայացրեց մի քանի նորույթներ: Բոլորը սպասում էին Galaxy Note 4 սմարթֆոնի և Galaxy Smart Watch ժամացույցի նոր մոդելին, սակայն Samsung-ը ներկայացրեց ևս մեկ նոր սարք, որը կոչվում է Galaxy Note Edge: Այս սմարթֆոնն առաձնանում է իր յուրահատուկ դիզայնով: Դրա էկրանը ճկված է կողի մասի վրա: Կողքի ճկված լրացուցիչ էկրանն օգտագործվում է հաճախ օգտագործվող ծրագրերը բացելու, ծանուցումները ցուցադրելու և այլ գործողությունների համար: Ընդ որում, հնարավոր է տեսնել ծանուցումները՝ առանց հիմնական էկրանի վրա կատարվող աշխատանքը դադարեցնելու: